Menneskerettsloven

Lov om styrking av menneskerettighetenes stilling i norsk rett (menneskerettsloven) er en norsk lov som skal styrke menneskerettighetenes stilling i norsk rett, jf lovens § 1. Loven representerer en gjennomføring av Grunnloven § 92 (opprinnelig vedtatt i 1994 som § 110cStortingets grunnlovsvedtak av 15. juni 1994: Forslag utformet av utvalget til å vurdere innarbeiding av menneskerettighetskonvensjoner i norsk rett, vedtatt til fremsettelse av Jørgen Kosmo, om ny bestemmelse om menneskerettigheter eller folkerett i Grunnlovens § 1 annet og eventuelt tredje ledd, § 1 a, § 2 a, § 26 tredje ledd, § 91 a, § 95 a eller § 110 c. I 2014 ble Grunnloven § 110 c flyttet til § 92, men den nye paragrafen har ingen bestemmelse om at det skal gis en lov om gjennomføring av menneskerettighetstraktater.). Loven innebærer at fem konvensjoner fra Europarådet og FN som er ratifsert av Norge, også gjelder som norsk lov. Konvensjonene er gitt det som ofte kalles en semikonstitusjonell karakter siden de går foran alminnelig norsk lovgivning dersom denne fører til resultater som er i strid med konvensjonen. Se Lex superior.

Loven gjennomfører følgende konvensjoner og tilleggsprotokoller og gir dem virkning som norsk lov:

Europarådets konvensjon 4. november 1950 om beskyttelse av menneskerettighetene og de grunnleggende friheter (EMK)
Protokoll 20. mars 1952
Fjerde protokoll 16. september 1963 om beskyttelse av visse rettigheter og friheter som ikke allerede omfattes av konvensjonen og av første tilleggsprotokoll til konvensjonen
Sjette protokoll 28. april 1983 om opphevelse av dødsstraff
Syvende protokoll 22. november 1984
Trettende protokoll 21. februar 2002 om avskaffelse av dødsstraff under enhver omstendighet
 Fjortende protokoll til den europeiske menneskerettskonvensjon om endring av kontrollsystemet til konvensjonen
 De forente nasjoners internasjonale konvensjon 16. desember 1966 om økonomiske, sosiale og kulturelle rettigheter (ØSK)
De forente nasjoners internasjonale konvensjon 16. desember 1966 om sivile og politiske rettigheter (SP)
Valgfri protokoll 16. desember 1966
Annen valgfri protokoll 15. desember 1989 om avskaffelse av dødsstraff
De forente nasjoners internasjonale konvensjon 20. november 1989 om barnets rettigheter (FNs barnekonvensjon)
Valgfri protokoll 25. mai 2000 om salg av barn, barneprostitusjon og barnepornografi
Valgfri protokoll 25. mai 2000 om barn i væpnet konflikt
De forente nasjoners internasjonale konvensjon 18. desember 1979 om avskaffelse av alle former for diskriminering av kvinner (FNs kvinnekonvensjon)

Odelstinget behandlet loven 13. april 1999 og Lagtinget 27. april 1999.Saksopplysninger: Lov om styrking av menneskerettighetenes stilling i norsk rett (menneskerettsloven) Loven ble sanksjonert og trådte i kraft 21. mai 1999.

Loven gjennomførte opprinnelig tre konvensjoner: EMK (med fire tilleggprotokoller), SP (med to tilleggsprotokoller) og ØSK. Ved lov 1. august 2003 ble FNs barnekonvensjon med to tilleggprotokoller innlemmet i loven, med virkning fra 1. oktober 2003.Lov nr 86 av 1. august 2003: Lov om endringer i menneskerettsloven mv. (innarbeiding av barnekonvensjonen i norsk lov)saksopplysninger, kunngjøring i Norsk Lovtidend,Norsk Lovtidend: Ikrafttredelse av lov av 1. august 2003 nr. 86 om endringer i menneskerettsloven mv. (innarbeiding av barnekonvensjonen i norsk lov), 1. august 2003. Ved lov 10. juni 2005 ble trettende og fjortende tilleggsprotokoller til EMK tilføyd,Lov nr 49, 10. juni 2005: Lov om endringar i menneskerettslova (inkorporasjon av protokoll nr. 13 og 14 til den europeiske menneskerettskonvensjon) saksopplysninger Lov om endringar i menneskerettslova (inkorporasjon av protokoll nr. 13 og 14 til den europeiske menneskerettskonvensjon) med ikrafttredelse fra henholdsvis 1. desember 2005Kunngjøring i Norsk Lovtidend og 18. juni 2010.Kunngjøring i Norsk Lovtidend Ved lov 19. juni 2009 ble loven utvidet til å omfatte FNs kvinnekonvensjon,saksopplysninger: Endringar i menneskerettsloven mv. som ble vedtatt satt i kraft samme dag.Kunngjøring i Norsk Lovtidend

Siden loven ble innført har den ført til en rekke høyesterettsavgjørelser der norsk lovgivning er tilsidesatt som konvensjonsstridig og det er særlig EMKs forbud mot dobbeltstraff som har stått sentralt i mange av disse avgjørelser.

Referanser

 Eksterne lenker 
 Lovteksten på Lovdata

Kategori:Menneskerettigheter
Kategori:Norske lover